               EURÓPSKA KOMISIA
            V Bruseli5. 2. 2021
            COM(2021) 58 final
            2021/0032(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie zaujať vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách, pokiaľ ide o návrhy zmien predpisov OSN č. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 a predpisu OSN o zariadení na záznam údajov o udalostiach, pokiaľ ide o návrh na zmeny globálneho technického predpisu č. 9, pokiaľ ide o návrh na zmenu konsolidovanej rezolúcie R.E.5, pokiaľ ide o návrhy štyroch nových predpisov OSN súvisiacich so zariadením na záznam údajov o udalostiach, ochranou motorových vozidiel proti neoprávnenému používaniu a schválením zariadenia proti neoprávnenému používaniu, schvaľovaním imobilizérov a schválením vozidla, pokiaľ ide o jeho imobilizér, a schválením systému alarmu vozidla a so schválením vozidla, pokiaľ ide o jeho systém alarmu vozidla, pokiaľ ide o návrh novej spoločnej rezolúcie M.R.4 a pokiaľ ide o návrhy interpretačných dokumentov pre predpisy OSN č. 155 a 156

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách (WP.29), pokiaľ ide o prijatie nových predpisov OSN a zmien existujúcich predpisov OSN, zmien existujúceho globálneho technického predpisu OSN, novej spoločnej rezolúcie a zmien konsolidovanej rezolúcie.

               2.KONTEXT NÁVRHU

               2.1.Dohoda z roku 1958 a dohoda z roku 1998

               Cieľom Dohody Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“), a Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“), je vytvoriť harmonizované požiadavky určené na odstránenie technických prekážok obchodu s motorovými vozidlami medzi zmluvnými stranami EHK OSN a zabezpečiť, aby tieto vozidlá ponúkali vysokú úroveň bezpečnosti a ochrany životného prostredia. Dňa 24. marca 1998 nadobudla platnosť v EÚ prvá dohoda a 15. februára 2000 druhá. Obe spravuje Svetové fórum EHK OSN pre harmonizáciu predpisov o vozidlách (pracovná skupina 29 alebo WP.29).

               2.2. Svetové fórum Európskej hospodárskej komisie Organizácie Spojených národov (EHK OSN) pre harmonizáciu predpisov o vozidlách – pracovná skupina zriadená podľa článku 29 alebo WP. 29

               WP.29 ponúka jedinečný rámec pre globálne harmonizované predpisy o vozidlách. WP.29 je stála pracovná skupina pôsobiaca v inštitucionálnom rámci OSN s osobitným mandátom a rokovacím poriadkom. Funguje ako globálne fórum, ktoré umožňuje otvorenú diskusiu o predpisoch pre motorové vozidlá a v rámci ktorého sa rokuje o vykonávaní revidovanej dohody z roku 1958 a paralelnej dohody. Každá členská krajina Organizácie Spojených národov a akákoľvek organizácia regionálnej hospodárskej integrácie zriadená členskými krajinami Organizácie Spojených národov sa môže v plnej miere zúčastňovať na činnostiach WP.29 a stať sa zmluvnou stranou dohôd o vozidlách, ktoré spravuje pracovná skupina zriadená podľa článku 29. Európska únia je zmluvnou stranou uvedených dohôd
                  1
               .

               Zasadnutia WP.29 EHK OSN sa konajú trikrát ročne, t. j. v marci, júni a novembri. Na každom zasadnutí môžu byť s cieľom zohľadniť technický pokrok prijaté nové predpisy OSN, nové globálne technické predpisy OSN (GTP OSN), zmeny existujúcich predpisov OSN a rezolúcií podľa revidovanej dohody z roku 1958 a zmeny existujúcich GTP OSN podľa paralelnej dohody. Pred každým zasadnutím WP.29 sa o týchto zmenách najprv rokuje na technickej úrovni v špecializovaných pomocných orgánoch WP.29.

               Následne sa hlasovanie uskutočňuje na úrovni WP.29 (t. j. hlasovaním kvalifikovanou väčšinou prítomných zmluvných strán hlasujúcich za návrhy podľa revidovanej dohody z roku 1958 a konsenzom prítomných zmluvných strán hlasujúcich za návrhy podľa paralelnej dohody).

               Pred každým zasadnutím WP.29 sa rozhodnutím Rady podľa článku 218 ods. 9 ZFEÚ stanoví pozícia, ktorá sa má zaujať v mene Únie k novým predpisom a GTP, ich zmenám, dodatkom, korigendám a rezolúciám.

               2.3. Pripravovaný akt WP.29

               Počas svojho 183. zasadnutia, ktoré sa uskutoční 9. až 11. marca 2021, môže WP.29 prijať návrhy na zmeny predpisov OSN č. 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 a návrh predpisu OSN o zariadení na záznam údajov o udalostiach, návrh na zmeny globálneho technického predpisu č. 9, návrh na zmenu konsolidovanej rezolúcie R.E.5, návrhy štyroch nových predpisov OSN súvisiacich so zariadením na záznam údajov o udalostiach, ochranou motorových vozidiel proti neoprávnenému používaniu a schválením zariadenia proti neoprávnenému používaniu, schvaľovaním imobilizérov a schválením vozidla, pokiaľ ide o jeho imobilizér, a schválením systému alarmu vozidla a so schválením vozidla, pokiaľ ide o jeho systém alarmu vozidla, návrh novej spoločnej rezolúcie M.R.4, návrhy interpretačných dokumentov pre predpisy OSN č. 155 a 156 a návrh usmernenia týkajúceho sa funkčných prvkov zariadenia na záznam údajov o udalostiach.

               3. POZÍCIA, KTORÁ SA MÁ ZAUJAŤ V MENE ÚNIE

               Systém WP.29 posilňuje medzinárodnú harmonizáciu noriem pre vozidlá. Dohoda z roku 1958 zohráva pri plnení tohto cieľa kľúčovú úlohu, keďže výrobcovia z EÚ sa môžu riadiť spoločným súborom predpisov o typovom schvaľovaní s vedomím, že ich výrobok bude zmluvnými stranami uznaný za vyhovujúci ich vnútroštátnym právnym predpisom. Vďaka tomuto systému mohlo byť napríklad nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa dohody z roku 1958.

               Podobný prístup sleduje nariadenie Európskeho parlamentu a Rady (EÚ) 2018/858
                  2
               , ktorým sa stanovujú administratívne ustanovenia a technické požiadavky na typové schvaľovanie a uvádzanie všetkých nových vozidiel, systémov, komponentov a samostatných technických jednotiek na trh. Týmto nariadením sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie.

               Keď WP.29 prijme návrhy zmien predpisov OSN alebo návrhy nových predpisov OSN a keď výkonný tajomník EHK OSN oznámi tieto akty zmluvným stranám, potom po šiestich mesiacoch, pokiaľ zmluvné strany, ktoré tvoria blokujúcu menšinu, nevznesú žiadne námietky, môžu tieto akty nadobudnúť platnosť a začať sa transponovať do príslušných vnútroštátnych predpisov jednotlivých zmluvných strán. V EÚ sa transpozícia uskutočňuje po uverejnení týchto aktov v Úradnom vestníku Európskej únie.

               Preto je potrebné vymedziť pozíciu Únie k nasledujúcim aktom:

               –návrhom na zmeny predpisov OSN č. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 a predpisu OSN o zariadení na záznam údajov o udalostiach, ktoré súvisia s aktualizáciou ustanovení o brzdení ťažkých vozidiel, brzdách vozidiel kategórií M1 a N1, ochrane motorových vozidiel proti krádeži, pneumatikách osobných vozidiel, úžitkových vozidiel, poľnohospodárskych vozidiel, ich prípojných vozidiel, vozidiel kategórie L, emisiách hluku motocyklov, zariadeniach pre nepriamy výhľad, montáži zariadení na osvetlenie a svetelnú signalizáciu pre motorové vozidlá, vozidlá kategórie L3, mopedy a poľnohospodárske vozidlá, o vozidlách poháňaných LPG, mechanizmoch riadenia, systémoch alarmu vozidiel, svetlometoch vybavených zdrojmi svetla s plynovými výbojkami, všeobecných konštrukčných požiadavkách pre autobusy a autokary, svetlometoch vyžarujúcich symetrické stretávacie svetlo, systémoch zabezpečenia proti krádeži a systémoch alarmov, valivom odpore pneumatík, hluku valenia a adhézii na mokrom povrchu, horľavosti materiálov, adaptívnych systémoch predného osvetlenia, náhradných kolesách pre osobné vozidlá, prednom zornom poli, systéme monitorovania tlaku v pneumatikách, montáži pneumatík, zariadeniach na svetelnú signalizáciu, zariadeniach na osvetľovanie vozovky, spätných odrazových zariadeniach, zdokonalenom systéme núdzového brzdenia pre vozidlá kategórií M1 a N1, automatizovanom systéme udržiavania v jazdnom pruhu, celosvetovom harmonizovanom skúšobnom postupe pre ľahké vozidlá a o zariadení na záznam údajov,

               –návrhu nového predpisu OSN o zariadení na záznam údajov,

               –návrhu nového predpisu OSN týkajúceho sa ochrany motorových vozidiel proti neoprávnenému používaniu a schválenia zariadenia proti neoprávnenému používaniu,

               –návrhu nového predpisu OSN týkajúceho sa schvaľovania imobilizérov a schválenia vozidla, pokiaľ ide o jeho imobilizér,

               –návrhu nového predpisu OSN týkajúceho sa schválenia systému alarmu vozidla a schválenia vozidla, pokiaľ ide o jeho systém alarmu vozidla,

               –návrhu na zmenu globálneho technického predpisu (GTP OSN) č. 9 týkajúceho sa bezpečnosti chodcov,

               –návrhu zmeny konsolidovanej rezolúcie o spoločnej špecifikácii kategórií zdrojov svetla (R.E.5),

               –návrhu novej spoločnej rezolúcie (M.R.4) týkajúcej sa zasklenia panoramatickej posuvnej strechy,

               predloženým na hlasovanie na tohtoročnom marcovom zasadnutí WP.29, ktoré sa uskutoční 9. až 11. marca 2021. Okrem toho je potrebné vymedziť pozíciu Únie k:

               –návrhom interpretačných dokumentov k predpisom OSN č. 155 a 156.

               Únia by mala uvedené akty podporiť, pretože sú v súlade s politikou Únie v oblasti vnútorného trhu, pokiaľ ide o automobilový priemysel, a sú v súlade s politikami Únie v oblasti dopravy, klímy a energetiky. Aby však Únia mohla hlasovať za nový predpis OSN o zariadení na záznam údajov a o jeho sérii zmien 01, spoločne so sériou zmien 01 sa musí posúdiť neformálny dokument predložený Európskou komisiou, ktorým sa upravujú prechodné ustanovenia. Cieľom navrhovaných zmien je zosúladenie dátumov začiatku uplatňovania zmeneného predpisu OSN a nariadenia Európskeho parlamentu a Rady (EÚ) 2019/2144, v ktorom sa vyžaduje, aby boli vozidlá vybavené zariadením na záznam údajov od 6. júla 2022 v prípade nových typov vozidiel a od 7. júla 2024 v prípade všetkých vozidiel.

               Všetky uvedené akty majú veľmi pozitívny vplyv na konkurencieschopnosť automobilového priemyslu EÚ a medzinárodný obchod. Hlasovanie za tieto akty podporí technologický pokrok, prinesie výhody úspor z rozsahu, zabráni rozdrobeniu vnútorného trhu a zabezpečí, aby sa normy v oblasti automobilového priemyslu uplatňovali v celej Únii rovnako.

               Naproti tomu, keďže Únia neuplatňuje jednotné ustanovenia predpisu OSN týkajúceho sa špeciálnych výstražných svietidiel, nie je potrebné stanoviť pozíciu Únie k návrhu zmien predpisu OSN č. 65, ktorý posudzuje WP.29 EHK OSN.

               Návrh usmernenia týkajúceho sa funkčných prvkov zariadenia na záznam údajov o udalostiach nie je pripravený na hlasovanie na zasadnutí WP.29 v marci 2021 a vyžaduje si ďalšiu diskusiu v špecializovanej podskupine WP.29.

               Externá expertíza nie je v prípade tohto návrhu relevantná. Preskúma ho však technický výbor pre motorové vozidlá.

               4.PRÁVNY ZÁKLAD

               4.1.
                     Procesnoprávny základ

               4.1.1.
                     Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .

               4.1.2.
                     Uplatnenie na tento prípad

               WP.29 je orgán, v ktorom sa o vykonávaní revidovanej dohody z roku 1958 a paralelnej dohody rokuje medzi zmluvnými stranami EHK OSN.

               Akty, ktoré má WP.29 schváliť, sú akty s právnymi účinkami.

               Predpisy OSN v rámci plánovaného aktu budú pre Úniu záväzné a spoločne s GTP OSN a rezolúciami môžu rozhodujúcim spôsobom ovplyvniť obsah právnych predpisov EÚ v oblasti typového schvaľovania vozidiel.

               Plánované akty nedopĺňajú ani nemenia inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.
                     Hmotnoprávny základ

               4.2.1.
                     Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2. Uplatnenie na tento prípad

               Hlavný cieľ a obsah pripravovaného aktu sa týkajú aproximácie právnych predpisov. Hmotnoprávnym základom navrhovaného rozhodnutia je preto článok 114 ZFEÚ.

               4.3.
                     Záver

               Právnym základom navrhovaného rozhodnutia by mal byť článok 114 ZFEÚ v spojení s článkom 218 ods. 9 ZFEÚ.

               2021/0032 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie zaujať vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách, pokiaľ ide o návrhy zmien predpisov OSN č. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 a predpisu OSN o zariadení na záznam údajov o udalostiach, pokiaľ ide o návrh na zmeny globálneho technického predpisu č. 9, pokiaľ ide o návrh na zmenu konsolidovanej rezolúcie R.E.5, pokiaľ ide o návrhy štyroch nových predpisov OSN súvisiacich so zariadením na záznam údajov o udalostiach, ochranou motorových vozidiel proti neoprávnenému používaniu a schválením zariadenia proti neoprávnenému používaniu, schvaľovaním imobilizérov a schválením vozidla, pokiaľ ide o jeho imobilizér, a schválením systému alarmu vozidla a so schválením vozidla, pokiaľ ide o jeho systém alarmu vozidla, pokiaľ ide o návrh novej spoločnej rezolúcie M.R.4 a pokiaľ ide o návrhy interpretačných dokumentov pre predpisy OSN č. 155 a 156

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady 97/836/ES
                  4
                Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“). Revidovaná dohoda z roku 1958 nadobudla platnosť 24. marca 1998.

               (2)Rozhodnutím Rady 2000/125/ES
                  5
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“). Paralelná dohoda nadobudla platnosť 15. februára 2000.

               (3)Nariadením Európskeho parlamentu a Rady (EÚ) 2018/858
                  6
                sa stanovujú administratívne ustanovenia a technické požiadavky na typové schvaľovanie a uvádzanie všetkých nových vozidiel, systémov, komponentov a samostatných technických jednotiek na trh. Týmto nariadením sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie.

               (4)Podľa článku 1 revidovanej dohody z roku 1958 a článku 6 paralelnej dohody môže Svetové fórum EHK OSN pre harmonizáciu predpisov o vozidlách (WP.29 EHK OSN) prijímať návrhy na zmeny predpisov OSN, globálnych technických predpisov OSN a rezolúcií OSN, ako aj návrhy nových predpisov OSN, GTP OSN a rezolúcií OSN týkajúcich sa typového schvaľovania vozidiel. Okrem toho podľa uvedených ustanovení môže WP.29 EHK OSN prijímať návrhy na povolenie vypracovať zmeny GTP OSN alebo vypracovať nové GTP OSN a môže prijímať návrhy na predĺženie platnosti GTP OSN.

               (5)Na 183. zasadnutí Svetového fóra, ktoré sa má konať 9. až 11 marca 2021, môže WP.29 EHK OSN prijať návrhy na zmeny predpisov OSN č. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 a predpisu OSN o zariadení na záznam údajov o udalostiach, návrh na zmeny globálneho technického predpisu č. 9, návrh na zmenu konsolidovanej rezolúcie R.E.5, návrhy štyroch nových predpisov OSN súvisiacich so zariadením na záznam údajov o udalostiach, ochranou motorových vozidiel proti neoprávnenému používaniu a schválením zariadenia proti neoprávnenému používaniu, schvaľovaním imobilizérov a schválením vozidla, pokiaľ ide o jeho imobilizér, a schválením systému alarmu vozidla a so schválením vozidla, pokiaľ ide o jeho systém alarmu vozidla, a návrh novej spoločnej rezolúcie M.R.4. Okrem toho má WP.29 EHK OSN prijať návrhy interpretačných dokumentov pre predpisy OSN č. 155 a 156.

               (6)Je vhodné stanoviť pozíciu, ktorá sa má zaujať v mene Únie vo WP.29 EHK OSN, pokiaľ ide o prijatie uvedených návrhov, keďže predpisy OSN budú pre Úniu záväzné a môžu spoločne s GTP OSN a konsolidovanou rezolúciou a spoločnou rezolúciou rozhodujúcim spôsobom ovplyvniť obsah práva Únie v oblasti typového schvaľovania vozidiel.

               (7)Vzhľadom na skúsenosti a technický rozvoj je potrebné zmeniť alebo doplniť požiadavky týkajúce sa určitých prvkov alebo charakteristík, na ktoré sa vzťahujú predpisy OSN č. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 a predpis OSN o zariadeniach na záznam údajov o udalostiach, ako aj konsolidovaná rezolúcia R.E.5.

               (8)Okrem toho je potrebné zmeniť niektoré ustanovenia GTP OSN č. 9.

               (9)S cieľom umožniť technický pokrok a zlepšiť bezpečnosť vozidiel je potrebné prijať štyri nové predpisy OSN o zariadení na záznam údajov o udalostiach, ochrane motorových vozidiel proti neoprávnenému používaniu a schválení zariadenia proti neoprávnenému používaniu, schvaľovaní imobilizérov a schválení vozidla, pokiaľ ide o jeho imobilizér, a schválení systému alarmu vozidla a o schválení vozidla, pokiaľ ide o jeho systém alarmu vozidla. Zároveň je potrebné prijať novú spoločnú rezolúciu M.R.4 o zasklení panoramatickej posuvnej strechy,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na 183. zasadnutí Svetového fóra EHK OSN pre harmonizáciu predpisov o vozidlách, ktoré sa má konať 9. až 11. marca 2021, je hlasovať za návrhy uvedené v prílohe k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     predseda

                     Za Radu

                     predseda

                     (1)

                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

                     (2)

                        Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018, s. 1).

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).

                     (5)

                        Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

                     (6)

                        Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018, s. 1).

    ---documentbreak---

               EURÓPSKA KOMISIA
            V Bruseli5. 2. 2021
            COM(2021) 58 final
            PRÍLOHA
            k
            návrhu rozhodnutia Rady
            o pozícii, ktorá sa má v mene Európskej únie zaujať vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách, pokiaľ ide o návrhy zmien predpisov OSN č. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 a predpisu OSN o zariadení na záznam údajov o udalostiach, pokiaľ ide o návrh na zmeny globálneho technického predpisu č. 9, pokiaľ ide o návrh na zmenu konsolidovanej rezolúcie R.E.5, pokiaľ ide o návrhy štyroch nových predpisov OSN súvisiacich so zariadením na záznam údajov o udalostiach, ochranou motorových vozidiel proti neoprávnenému používaniu a schválením zariadenia proti neoprávnenému používaniu, schvaľovaním imobilizérov a schválením vozidla, pokiaľ ide o jeho imobilizér, a schválením systému alarmu vozidla a so schválením vozidla, pokiaľ ide o jeho systém alarmu vozidla, pokiaľ ide o návrh novej spoločnej rezolúcie M.R.4 a pokiaľ ide o návrhy interpretačných dokumentov pre predpisy OSN č. 155 a 156

               PRÍLOHA

                        Predpis č.

                        Názov bodu programu rokovania

                        Referenčné číslo dokumentu
                           1

                        13

                        Návrh dodatku 18 k sérii zmien 11 predpisu OSN č. 13

                        ECE/TRANS/WP.29/2021/12

                        13-H

                        Návrh dodatku 2 k sérii zmien 01 predpisu OSN č. 13-H

                        ECE/TRANS/WP.29/2021/13

                        18

                        Návrh dodatku 04 k sérii zmien 03 predpisu OSN č. 18

                        ECE/TRANS/WP.29/2021/23

                        30

                        Návrh dodatku 23 k sérii zmien 02 predpisu OSN č. 30

                        ECE/TRANS/WP.29/2021/2

                        41

                        Návrh novej série zmien 05 predpisu OSN č. 41

                        ECE/TRANS/WP.29/2021/3

                        41

                        Návrh dodatku 9 k sérii zmien 04 predpisu OSN č. 41

                        ECE/TRANS/WP.29/2021/4

                        46

                        Návrh dodatku 9 k sérii zmien 04 predpisu OSN č. 46

                        ECE/TRANS/WP.29/2021/19

                        48

                        Návrh dodatku 19 k sérii zmien 04 predpisu OSN č. 48

                        ECE/TRANS/WP.29/2021/28

                        48

                        Návrh dodatku 14 k sérii zmien 05 predpisu OSN č. 48

                        ECE/TRANS/WP.29/2021/29

                        48

                        Návrh dodatku 14 k sérii zmien 06 predpisu OSN č. 48

                        ECE/TRANS/WP.29/2021/30

                        48

                        Návrh dodatku 1 k sérii zmien 07 predpisu OSN č. 48

                        ECE/TRANS/WP.29/2021/31

                        53

                        Návrh dodatku 4 k sérii zmien 02 predpisu OSN č. 53

                        ECE/TRANS/WP.29/2021/32

                        53

                        Návrh dodatku 1 k sérii zmien 03 predpisu OSN č. 53

                        ECE/TRANS/WP.29/2021/33

                        54

                        Návrh dodatku 24 k pôvodnej sérii zmien predpisu OSN č. 54

                        ECE/TRANS/WP.29/2021/5

                        67

                        Návrh dodatku 1 k sérii zmien 03 predpisu OSN č. 67

                        ECE/TRANS/WP.29/2021/20

                        67

                        Návrh dodatku 3 k sérii zmien 02 predpisu OSN č. 67

                        ECE/TRANS/WP.29/2021/21

                        74

                        Návrh dodatku 13 k sérii zmien 01 predpisu OSN č. 74

                        ECE/TRANS/WP.29/2021/35

                        74

                        Návrh dodatku 1 k sérii zmien 02 predpisu OSN č. 74

                        ECE/TRANS/WP.29/2021/36

                        75

                        Návrh dodatku 19 k pôvodnej sérii zmien predpisu OSN č. 75

                        ECE/TRANS/WP.29/2021/6

                        79

                        Návrh dodatku 4 k sérii zmien 03 predpisu OSN č. 79

                        ECE/TRANS/WP.29/2021/14

                        86

                        Návrh dodatku 3 k sérii zmien 01 predpisu OSN č. 86

                        ECE/TRANS/WP.29/2021/37

                        97

                        Návrh dodatku 9 k sérii zmien 01 predpisu OSN č. 97

                        ECE/TRANS/WP.29/2021/24

                        98

                        Návrh dodatku 10 k sérii zmien 01 predpisu OSN č. 98

                        ECE/TRANS/WP.29/2021/38

                        98

                        Návrh dodatku 2 k sérii zmien 02 predpisu OSN č. 98

                        ECE/TRANS/WP.29/2021/39

                        106

                        Návrh dodatku 19 k pôvodnej sérii zmien predpisu OSN č. 106

                           ECE/TRANS/WP.29/2021/

                        7

                        107

                        Návrh série zmien 09 predpisu OSN č. 107

                           ECE/TRANS/WP.29/2021/

                        26

                        113

                        Návrh dodatku 7 k sérii zmien 01 predpisu OSN č. 113

                           ECE/TRANS/WP.29/2021/

                        40

                        113

                        Návrh dodatku 1 k sérii zmien 02 predpisu OSN č. 113

                           ECE/TRANS/WP.29/2021/

                        41

                        113

                        Návrh dodatku 2 k sérii zmien 03 predpisu OSN č. 113

                           ECE/TRANS/WP.29/2021/

                        42

                        116

                        Návrh dodatku 08 k pôvodnému zneniu predpisu OSN č. 116

                           ECE/TRANS/WP.29/2021/

                        25

                        117

                        Návrh dodatku 13 k sérii zmien 02 predpisu OSN č. 117

                        ECE/TRANS/WP.29/2021/8

                        118

                        Návrh série zmien 04 predpisu OSN č. 118

                        ECE/TRANS/WP.29/2021/27

                        123

                        Návrh dodatku 10 k sérii zmien 01 predpisu OSN č. 123

                        ECE/TRANS/WP.29/2021/43

                        123

                        Návrh dodatku 2 k sérii zmien 02 predpisu OSN č. 123

                        ECE/TRANS/WP.29/2021/44

                        124

                        Návrh dodatku 2 k pôvodnej sérii zmien predpisu OSN č. 124

                        ECE/TRANS/WP.29/2021/9

                        125

                        Návrh dodatku 3 k sérii zmien 01 predpisu OSN č. 125

                        ECE/TRANS/WP.29/2021/22

                        141

                        Návrh novej série zmien 01 predpisu OSN č. 141

                        ECE/TRANS/WP.29/2021/10/Rev.1

                        142

                        Návrh novej série zmien 01 predpisu OSN č. 142

                        ECE/TRANS/WP.29/2021/11

                        148

                        Návrh dodatku 3 k pôvodnej sérii zmien predpisu OSN č. 148

                        ECE/TRANS/WP.29/2021/45

                        149

                        Návrh dodatku 3 k pôvodnej sérii zmien predpisu OSN č. 149

                        ECE/TRANS/WP.29/2021/46

                        150

                        Návrh dodatku 3 k pôvodnej sérii zmien predpisu OSN č. 150

                        ECE/TRANS/WP.29/2021/47

                        152

                        Návrh dodatku 3 k pôvodnému zneniu predpisu OSN č. 152

                        ECE/TRANS/WP.29/2021/15

                        152

                        Návrh dodatku 2 k sérii zmien 01 predpisu OSN č. 152

                        ECE/TRANS/WP.29/2021/16

                        152

                        Návrh série zmien 02 predpisu OSN č. 152

                        ECE/TRANS/WP.29/2021/18

                        154

                        Návrh dodatku 1 k pôvodnému zneniu predpisu OSN č. 154

                        ECE/TRANS/WP.29/2021/56

                        154

                        Návrh dodatku 1 k sérii zmien 01 predpisu OSN č. 154

                        ECE/TRANS/WP.29/2021/57

                        157

                        Návrh dodatku 1 k pôvodnému zneniu predpisu OSN č. 157

                        ECE/TRANS/WP.29/2021/17

                        Nový predpis OSN

                        Návrh nového predpisu OSN o zariadení na záznam údajov o udalostiach

                        ECE/TRANS/WP.29/2020/123/Rev.1

                        Nový predpis OSN

                        Návrh série zmien 01 predpisu OSN o zariadení na záznam údajov o udalostiach

                        ECE/TRANS/WP.29/2021/58,

                        WP29-183-03

                        Nový predpis OSN

                        Návrh nového predpisu OSN o jednotných ustanoveniach týkajúcich sa ochrany motorových vozidiel proti neoprávnenému používaniu a schválenia zariadenia proti neoprávnenému používaniu (prostredníctvom systému zamykania)

                        ECE/TRANS/WP.29/2021/48

                        Nový predpis OSN

                        Návrh nového predpisu OSN o jednotných technických predpisoch týkajúcich sa schvaľovania imobilizérov a schválenia vozidla, pokiaľ ide o jeho imobilizér

                        ECE/TRANS/WP.29/2021/49

                        Nový predpis OSN

                        Návrh nového predpisu OSN o jednotných ustanoveniach týkajúcich sa schválenia systému alarmu vozidla a schválenia vozidla, pokiaľ ide o jeho systém alarmu vozidla

                        ECE/TRANS/WP.29/2021/50

                        GTP č.

                        Názov bodu programu rokovania

                        Referenčné číslo dokumentu

                        9

                        Návrh zmeny 3 GTP OSN č. 9

                        ECE/TRANS/WP.29/2021/53,

                        ECE/TRANS/WP.29/2021/54

                        Rezolúcia č.

                        Názov bodu programu rokovania

                        Referenčné číslo dokumentu

                        R.E.5

                        Návrh zmeny 6 Konsolidovanej rezolúcie o spoločnej špecifikácii kategórií zdrojov svetla

                        ECE/TRANS/WP.29/2021/51

                        M.R.4

                        Návrh novej spoločnej rezolúcie týkajúcej sa zasklenia panoramatickej posuvnej strechy

                        ECE/TRANS/WP.29/2021/52,

                        ECE/TRANS/WP.29/2021/55

                        Rôzne

                        Názov bodu programu rokovania

                        Referenčné číslo dokumentu

                        Interpretačný dokument

                        Návrh interpretačného dokumentu k predpisu OSN č. 155 o kybernetickej bezpečnosti a systéme riadenia kybernetickej bezpečnosti

                        ECE/TRANS/WP.29/2021/59

                        Interpretačný dokument

                        Návrh interpretačného dokumentu k predpisu OSN č. 156 o aktualizácii softvéru a systéme riadenia aktualizácií softvéru

                        ECE/TRANS/WP.29/2021/60

                     (1)

                        Všetky dokumenty uvedené v tabuľke sú dostupné na tejto adrese:
                  https://unece.org/transport/events/wp29-world-forum-harmonization-vehicle-regulations-183rd-session
                  .


               EURÓPSKA KOMISIA
            V Bruseli9. 2. 2021
            COM(2021) 47 final
            2021/0026(NLE)
            Návrh
            ROZHODNUTIE RADY
            o predložení návrhu na zaradenie chlórpyrifosu do prílohy A k Štokholmskému dohovoru o perzistentných organických látkach v mene Európskej únie

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Dňa 17. mája 2004 nadobudol platnosť Štokholmský dohovor o perzistentných organických látkach (ďalej len „dohovor“). Bol schválený rozhodnutím Rady zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (2006/507/ES
                     1
                  ) a pre Európske spoločenstvo začal platiť 14. februára 2005. Cieľom dohovoru je chrániť ľudské zdravie a životné prostredie pred perzistentnými organickými látkami (ďalej len „POP“). S prihliadnutím na zásadu predbežnej opatrnosti predmetný dohovor poskytuje rámec na elimináciu výroby, používania, dovozu a vývozu POP, bezpečné nakladanie s nimi a ich bezpečné zneškodnenie a vylúčenie alebo zníženie únikov určitých neúmyselne vyrobených POP.

                  Nariadením Európskeho parlamentu a Rady (EÚ) 2019/1021
                     2
                   sa do práva Únie premietli záväzky stanovené v dohovore a Protokole o perzistentných organických látkach k Dohovoru z roku 1979 o diaľkovom znečisťovaní ovzdušia prechádzajúcom hranicami štátov (ďalej len „protokol“), ktorý bol schválený rozhodnutím Rady 259/2004/ES
                     3
                  .

                  V článku 8 ods. 1 dohovoru sa stanovuje, že každá strana môže sekretariátu predložiť návrh na zaradenie chemikálie do príloh A, B a/alebo C k dohovoru, ktorý potom preskúma výbor pre posudzovanie POP na základe článku 8 ods. 3 a 4. Daný návrh musí obsahovať informácie uvedené v prílohe D. Na základe odporúčania výboru pre posudzovanie POP sa konferencia zmluvných strán rozhodne, či látku zaradí do prílohy A (vylúčenie), prílohy B (obmedzenie) a/alebo prílohy C (neúmyselná výroba). Postup prijímania zmien príloh sa upravuje v článku 22 dohovoru.

                  Nariadením Európskeho parlamentu a Rady (ES) č. 1107/2009
                     4
                   sa v Európskej únii zakazuje používanie chlórpyrifosu [O,O-dietyl-O-(3,5,6-trichlór-2-pyridyl)-fosforotioát] ako účinnej látky v prípravkoch na ochranu rastlín a nariadením Európskeho parlamentu a Rady (EÚ) č. 528/2012
                     5
                   jeho používanie v biocídnych výrobkoch. Chlórpyrifos okrem toho nie je registrovaný na žiadne iné použitie v súlade s nariadením Európskeho parlamentu a Rady (ES) č. 1907/2006
                     6
                  , a teda sa nesmie vyrábať alebo uvádzať na trh v Únii na takéto iné použitie v množstve predstavujúcom alebo presahujúcom jednu tonu za rok na výrobcu alebo dovozcu.

                  Podľa dostupných informácií a údajov o vnútorných vlastnostiach chlórpyrifosu posúdených na základe kritérií uvedených v prílohe D k dohovoru možno konštatovať, že chlórpyrifos je perzistentný, bioakumulatívny a toxický (PBT). V prípade chlórpyrifosu sa zároveň zaznamenal diaľkový prenos v životnom prostredí (DP) – jeho výskyt sa potvrdil v takých odľahlých oblastiach, ako je Arktída. Vzhľadom na informácie týkajúce sa perzistentnosti, bioakumulatívnosti a toxickosti (PBT) chlórpyrifosu, ako aj jeho schopnosti diaľkového prenosu (DP) možno konštatovať, že chlórpyrifos spĺňa kritériá uvedené v prílohe D k dohovoru, a preto by sa mal považovať za POP. Podrobnosti posúdenia sú k dispozícii vo vedeckej dokumentácii, ktorá bude pripojená k návrhu na zaradenie chlórpyrifosu do prílohy A k Štokholmskému dohovoru.

                  Keďže používanie chlórpyrifosu ako účinnej látky v prípravkoch na ochranu rastlín bolo v Únii zakázané len nedávno, nemožno vylúčiť, že chlórpyrifos sa stále vyrába na vývoz. Okrem toho sa zdá, že chlórpyrifos sa stále vyrába, používa a uniká v iných krajinách. Vzhľadom na potenciál diaľkového prenosu tejto chemikálie v životnom prostredí opatrenia prijaté na vnútroštátnej úrovni alebo na úrovni Únie nestačia na zabezpečenie vysokej úrovne ochrany životného prostredia a ľudského zdravia, a preto treba konať v širšom medzinárodnom kontexte.

                  Vzhľadom na ďalšie stretnutie výboru pre posudzovanie POP v septembri 2021 je vhodné, aby Komisia v mene Únie predložila sekretariátu štokholmského dohovoru návrh na zaradenie chlórpyrifosu do prílohy A. Predmetný návrh sa preskúma v súlade s kritériami a postupmi podľa dohovoru predtým, ako konferencia zmluvných strán prijme rozhodnutie o zaradení danej látky do zoznamu.

               •Súlad s existujúcimi ustanoveniami v tejto oblasti politiky

                  Návrh je v súlade s nariadením (EÚ) 2019/1021, ktorým sa vykonáva Štokholmský dohovor v Únii, a uvedené nariadenie dopĺňa. Je úplne v súlade s cieľom ochrany ľudského zdravia a životného prostredia pred perzistentnými organickými látkami.

               •Súlad s ostatnými politikami Únie

                  Návrh je v súlade so všeobecným smerovaním nariadenia (ES) č. 1107/2009 a nariadenia (EÚ) č. 528/2012, pokiaľ ide o látky PBT, keďže v oboch sa stanovujú kritériá, ktoré v zásade neumožňujú uvádzať na trh a používať látky, ktoré sú PBT. V záujme koherentnosti sa v dokumente o jednotnom chápaní
                     7
                   skúma vzťah medzi Štokholmským dohovorom, nariadením (EÚ) 2019/1021 a nariadením (ES) č. 1907/2006, a to s prihliadnutím na obmedzenia a požiadavky na udeľovanie povolení.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Procesnoprávnym základom navrhovaného rozhodnutia Rady je článok 218 ods. 9 ZFEÚ, ktorý predstavuje náležitý základ pre akt, ktorým sa stanovuje pozícia Európskej únie vo vzťahu k medzinárodnej dohode, v tomto prípade k Štokholmskému dohovoru.

                  Hmotnoprávnym základom je článok 192 ods. 1 ZFEÚ, keďže opatrenia dohodnuté v rámci Štokholmského dohovoru prevažne sledujú environmentálny cieľ (t. j. vylúčenie perzistentných organických látok).

               •Subsidiarita (v prípade inej ako výlučnej právomoci)

                  Riešenie problému perzistentných organických látok predstavuje celosvetovú výzvu a v Únii sa Štokholmský dohovor vykonáva nariadením (EÚ) 2019/1021. Keďže Únia je stranou dohovoru, je vhodné, aby navrhla zaradenie danej novej chemikálie.

               •Proporcionalita

                  Perzistentné organické látky predstavujú celosvetový problém a cieľom Štokholmského dohovoru je eliminovať ich výrobu a používanie. Preto je vhodné navrhnúť zaradenie uvedenej chemikálie do dohovoru s cieľom zabezpečiť prijatie primeraných opatrení na celosvetovej úrovni.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

                  O návrhu sa rokovalo s členskými štátmi a ďalšími zainteresovanými stranami na 22. zasadnutí príslušných orgánov zaoberajúcich sa uplatňovaním nariadenia (EÚ) 2019/1021; okrem toho bol predmetom zasadnutia expertnej skupiny Európskej chemickej agentúry zaoberajúcej sa problematikou PBT, kde sa prediskutovali nastolené pripomienky.

               •Posúdenie vplyvu

                  Nevykonalo sa posúdenie vplyvu. Návrh na zaradenie chemikálie do dohovoru nebude mať žiadny vplyv, pretože panuje domnienka, že sa v EÚ nepoužíva. Ak výbor pre posudzovanie POP dospeje k záveru, že chemikália je perzistentná organická látka, vykoná posúdenie vplyvu potenciálnych riadiacich opatrení s prihliadnutím na sociálno-ekonomické informácie.

               •Regulačná vhodnosť a zjednodušenie

                  Návrh nemá žiadny vplyv na obchodnú činnosť, keďže chemikália sa v Únii komerčne nevyužíva, a preto sa v ňom nestanovujú výnimky pre mikropodniky, ani osobitné pravidlá pre MSP. Návrh nemá žiadny vplyv na konkurencieschopnosť odvetví EÚ alebo na obchod, keďže daná chemikália nie je predmetom obchodu medzi Úniou a tretími krajinami.

               4.VPLYV NA ROZPOČET

                  Návrh nemá žiadny vplyv na rozpočet.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Plán vykonávania, monitorovanie, hodnotenie a podávanie správ sa nepovažujú za potrebné.

               •Podrobné vysvetlenie konkrétnych ustanovení návrhu

                  V návrhu sa Komisii udeľuje mandát navrhnúť v mene Európskej únie zaradenie chlórpyrifosu do Štokholmského dohovoru.

               2021/0026 (NLE)

               Návrh

               ROZHODNUTIE RADY

               o predložení návrhu na zaradenie chlórpyrifosu do prílohy A k Štokholmskému dohovoru o perzistentných organických látkach v mene Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Európske spoločenstvo 14. októbra 2004 rozhodnutím Rady 2006/507/ES
                  8
                schválilo Štokholmský dohovor o perzistentných organických znečisťujúcich látkach (ďalej len „dohovor“).

               (2)Ako strana dohovoru môže Únia predložiť návrhy na zmenu príloh k dohovoru. V prílohe A k dohovoru sa uvádzajú perzistentné organické látky, ktoré sa majú eliminovať.

               (3)Podľa dostupných vedeckých informácií a správ o preskúmaní a s náležitým prihliadnutím na výberové kritériá stanovené v prílohe D k dohovoru vykazuje chlórpyrifos vlastnosti perzistentnej organickej látky.

               (4)Chlórpyrifos nie je schválený ako účinná látka v zmysle nariadenia Európskeho parlamentu a Rady (ES) č. 1107/2009
                  9
               , a jeho uvádzanie na trh alebo používanie v Únii v prípravkoch na ochranu rastlín preto nie je povolené. Chlórpyrifos nie je schválený ani ako účinná látka v zmysle nariadenia Európskeho parlamentu a Rady (EÚ) č. 528/2012
                  10
               , a jeho uvádzanie na trh alebo používanie v Únii v biocídnych výrobkoch preto nie je povolené. Chlórpyrifos okrem toho nie je registrovaný na žiadne iné použitie v súlade s nariadením Európskeho parlamentu a Rady (ES) č. 1907/2006
                  11
               , a teda sa nesmie vyrábať alebo uvádzať na trh v Únii na takéto iné použitie v množstve predstavujúcom alebo presahujúcom jednu tonu za rok na výrobcu alebo dovozcu.

               (5)Hoci sa chlórpyrifos v Únii postupne prestal používať, mimo Únie sa podľa všetkého stále používa ako pesticíd, a teda sa rozptyľuje v životnom prostredí. Vzhľadom na potenciál diaľkového prenosu chlórpyrifosu v životnom prostredí opatrenia prijaté na vnútroštátnej úrovni alebo na úrovni Únie nestačia na zabezpečenie vysokej úrovne ochrany životného prostredia a ľudského zdravia, a preto treba konať v širšom medzinárodnom kontexte.

               (6)Únia by preto mala sekretariátu Štokholmského dohovoru predložiť návrh na zaradenie chlórpyrifosu do prílohy A k dohovoru,

               PRIJALA TOTO ROZHODNUTIE:

               Článok 1

               Únia predloží návrh na zaradenie chlórpyrifosu (číslo CAS: 2921-88-2, číslo EC: 220-864-4) do prílohy A k Štokholmskému dohovoru o perzistentných organických látkach (ďalej len „dohovor“).

               Komisia o návrhu v mene Únie informuje sekretariát dohovoru, pričom uvedie všetky informácie požadované podľa prílohy D k dohovoru.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (Ú. v. EÚ L 209, 31.7.2006, s. 1).

                     (2)

                        Nariadenie Európskeho parlamentu a Rady (EÚ) 2019/1021 z 20. júna 2019 o perzistentných organických látkach (Ú. v. EÚ L 169, 25.6.2019, s. 45).

                     (3)

                        Rozhodnutie Rady (2004/259/ES) z 19. februára 2004 o uzatvorení v mene Európskeho spoločenstva Protokolu o perzistentných organických látkach k Dohovoru z roku 1979 o diaľkovom znečisťovaní ovzdušia prechádzajúcom hranicami štátov (Ú. v. EÚ L 81, 19.3.2004, s. 35).

                     (4)

                        Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

                     (5)

                        Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 27.6.2012, s. 1).

                     (6)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

                     (7)

                  http://ec.europa.eu/growth/sectors/chemicals/reach/special-cases_en
                  .

                     (8)

                        Rozhodnutie Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (Ú. v. EÚ L 209, 31.7.2006, s. 1).

                     (9)

                        Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

                     (10)

                        Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 27.6.2012, s. 1).

                     (11)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).


               EURÓPSKA KOMISIA
            V Bruseli12. 8. 2021
            COM(2021) 472 final
            2021/0266(NLE)
            Návrh
            ROZHODNUTIE RADY
            o uplatňovaní ustanovení schengenského acquis v oblasti Schengenského informačného systému v Cyperskej republike

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               V súlade s článkom 3 ods. 1 a 2 aktu o pristúpení k Európskej únii z roku 2003
                  1
                sa niektoré ustanovenia schengenského acquis na Cypre uplatňujú už odo dňa pristúpenia, zatiaľ čo ostatné ustanovenia sa uplatňujú len na základe rozhodnutia Rady prijatého na tento účel po tom, ako sa overí, že boli splnené nevyhnutné podmienky na uplatňovanie všetkých častí uvedeného acquis. Toto overenie sa vykoná v súlade s príslušnými postupmi schengenského hodnotenia.

               Tieto schengenské hodnotiace postupy sú stanovené v nariadení Rady (EÚ) č. 1053/2013, ktorým sa vytvára hodnotiaci a monitorovací mechanizmus na overenie uplatňovania schengenského acquis
                  2
               . Cyprus 28. mája 2019 vyhlásil, že je ochotný a odhodlaný uplatňovať všetky časti schengenského acquis a podrobiť sa schengenským hodnoteniam, a to v čo najväčšej možnej miere vzhľadom na osobitnú situáciu Cypru, ktorá je uznaná v protokole č. 10 k aktu o pristúpení z roku 2003. V súlade s nariadením Rady (EÚ) č. 1053/2013 Komisia 15. októbra 2019 zmenila ročný
                  3
                a viacročný program hodnotenia
                  4
                a zahrnula doň hodnotenie Cypru v rokoch 2019 a 2020. Osobitná situácia Cypru je zohľadnená v geografickom rozsahu pôsobnosti schengenských hodnotení na Cypre.

               Schengenské hodnotenie v oblasti Schengenského informačného systému možno uskutočniť až po sprevádzkovaní SIS na Cypre. Je preto potrebné, aby Rada prijala rozhodnutie o nadobudnutí účinnosti ustanovení schengenského acquis v oblasti Schengenského informačného systému na Cypre.

               Rada môže prijať takéto rozhodnutie len po tom, ako Cyprus prijme potrebné technické a právne opatrenia vrátane opatrení týkajúcich sa ochrany údajov, spracúvania údajov Schengenským informačným systémom a výmeny doplňujúcich informácií. V súlade s uvedeným sa schengenské hodnotenie zamerané na overenie úrovne ochrany údajov na Cypre vykonalo v novembri 2019. Po získaní kladného stanoviska schengenského výboru
                  5
                Komisia 5. novembra 2020 prostredníctvom vykonávacieho rozhodnutia Komisie
                  6
                schválila hodnotiacu správu, v ktorej sa potvrdilo, že bola dosiahnutá dostatočná úroveň ochrany údajov.

               Medzičasom tímy na mieste uskutočnili schengenské hodnotiace návštevy na Cypre v iných oblastiach schengenského acquis, najmä pokiaľ ide o návrat (november 2020), policajnú spoluprácu (február 2021) a vonkajšie hranice (február 2021).

               Okrem toho 3. decembra 2020 poradná skupina pre Schengenský informačný systém druhej generácie
                  7
                potvrdila na základe výsledkov zo súhrnnej správy o skúškach (Test Summary Report 2020-377), ktorú vypracovala Agentúra Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti, že z technickej stránky je národný systém Cypru pripravený na integráciu do Schengenského informačného systému a spĺňa svoj účel.

               Rada preto teraz môže stanoviť dátum, od ktorého sa na Cypre má uplatňovať schengenské acquis v oblasti Schengenského informačného systému. Nadobudnutím účinnosti tohto rozhodnutia by sa mal umožniť prenos údajov Schengenského informačného systému Cypru. Využívanie týchto údajov na Cypre by Komisii malo umožniť, aby v súlade so schengenskými hodnotiacim postupmi overila, či sa ustanovenia týkajúce sa Schengenského informačného systému správne uplatňujú.

               Na využívanie Schengenského informačného systému na Cypre sa uložia určité obmedzenia až dovtedy, kým Rada nerozhodne o úplnom uplatňovaní schengenského acquis na Cypre a zrušení kontrol na vnútorných hraniciach. Takéto rozhodnutie sa musí prijať až po tom, ako sa overí, že Cyprus splnil podmienky nevyhnutné na uplatňovanie všetkých častí relevantného acquis v súlade s článkom 3 ods. 2 aktu o pristúpení.

               •Súlad s existujúcimi ustanoveniami v tejto oblasti politiky

                  Cieľom tohto návrhu je uviesť existujúce ustanovenia v oblasti Schengenského informačného systému do účinnosti na Cypre.

               •Súlad s ostatnými politikami Únie

                  Tento návrh súvisí s ustanoveniami schengenského acquis v oblasti ochrany údajov a policajnej spolupráce.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Článok 3 ods. 2 aktu o pristúpení k Európskej únii z roku 2003.

               •Subsidiarita (v prípade inej ako výlučnej právomoci)

               V článku 3 ods. 2 aktu o pristúpení z roku 2003 sa stanovuje, že ustanovenia schengenského acquis, ktoré sa neuvádzajú v článku 3 ods. 1 uvedeného aktu, sa uplatňujú na Cypre až na základe rozhodnutia Rady.

               •Proporcionalita

               Článok 15 ods. 2 nariadenia Rady (EÚ) č. 1053/2013 odzrkadľuje osobitné právomoci Rady v oblasti vzájomného hodnotenia vykonávania politík Únie v priestore slobody, bezpečnosti a spravodlivosti.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuvádza sa.

               •Konzultácie so zainteresovanými stranami

               V súlade s článkom 14 ods. 5 a článkom 21 ods. 2 nariadenia Rady (EÚ) č. 1053/2013 vydali členské štáty na zasadnutí schengenského výboru 9. júla 2020 kladné stanovisko k hodnotiacej správe týkajúcej sa oblasti ochrany údajov. Správa bola prijatá 5. novembra 2020.

               •Získavanie a využívanie expertízy

                  Neuvádza sa.

               •Posúdenie vplyvu

                  Neuvádza sa.

               •Regulačná vhodnosť a zjednodušenie

                  Neuvádza sa.

               •Základné práva

                  V rámci schengenského hodnotenia sa zohľadňuje ochrana základných práv pri uplatňovaní schengenského acquis.

               4.VPLYV NA ROZPOČET

                  Neuvádza sa.

               5.ĎALŠIE PRVKY

               Neuvádza sa.

               2021/0266 (NLE)

               Návrh

               ROZHODNUTIE RADY

               o uplatňovaní ustanovení schengenského acquis v oblasti Schengenského informačného systému v Cyperskej republike

               RADA EURÓPSKEJ ÚNIE,

               so zreteľom na akt o pristúpení z roku 2003, a najmä na jeho článok 3 ods. 2,

               so zreteľom na návrh Európskej komisie,

               so zreteľom na stanovisko Európskeho parlamentu
                  8
               ,

               keďže:

               (1)V článku 3 ods. 2 aktu o pristúpení z roku 2003 sa stanovuje, že ustanovenia schengenského acquis, ktoré nie sú uvedené v článku 3 ods. 1 uvedeného aktu, sa na Cypre uplatňujú až na základe rozhodnutia Rady, ktoré Rada vydá na tento účel po overení uskutočnenom v súlade s uplatniteľnými postupmi schengenského hodnotenia, že na Cypre sú splnené podmienky nevyhnutné na uplatňovanie všetkých častí príslušného acquis vrátane účinného uplatňovania všetkých schengenských pravidiel v súlade s dohodnutými spoločnými štandardmi a základnými zásadami.

               (2)Uplatniteľné postupy schengenského hodnotenia sú stanovené v nariadení Rady (EÚ) č. 1053/2013
                  9
               . V takomto hodnotení však musí byť zohľadnená osobitná situácia Cypru, ktorá je uznaná v protokole č. 10 k aktu o pristúpení z roku 2003. Okrem toho Cyprus vo svojom vyhlásení o pripravenosti zopakoval svoj záväzok, že až bude dokončené hodnotenie, podrobí sa ďalším pravidelným schengenským hodnoteniam tých aspektov schengenského acquis, ktoré Rada dovtedy urobí uplatniteľnými.

               (3)Schengenské hodnotenie týkajúce sa ochrany údajov sa na Cypre vykonalo v novembri 2019. Hodnotiacou správou, ktorá bola prijatá vykonávacím rozhodnutím Komisie C(2020) 8150 v súlade s článkom 14 ods. 5 nariadenia (EÚ) č. 1053/2013 zo 7. októbra 2013, sa potvrdilo, že na Cypre sú splnené podmienky nevyhnutné na uplatňovanie schengenského acquis týkajúceho sa ochrany údajov.

               (4)V súlade s článkom 1 ods. 1 vykonávacieho rozhodnutia Komisie (EÚ) 2015/450
                  10
                sa overilo, že z technického hľadiska je národný systém Cypru pripravený na integráciu do Schengenského informačného systému.

               (5)Keďže Cyprus vykonal nevyhnutné technické a právne úpravy na spracúvanie údajov Schengenského informačného systému a výmenu doplňujúcich informácií, Rada teraz môže stanoviť dátum, od ktorého sa na Cypre bude uplatňovať schengenské acquis týkajúce sa Schengenského informačného systému.

               (6)Toto rozhodnutie by malo umožniť prenos údajov Schengenského informačného systému Cypru. Konkrétnym využívaním uvedených údajov by Komisia mala byť schopná overiť, či sa ustanovenia schengenského acquis týkajúce sa Schengenského informačného systému na Cypre správne uplatňujú. Keď bude overené splnenie podmienok nevyhnutných na uplatňovanie všetkých častí schengenského acquis na Cypre, Rada by mala rozhodnúť o zrušení kontrol na vnútorných hraniciach.

               (7)Rada by mala prijať samostatné rozhodnutie, v ktorom stanoví dátum zrušenia kontrol na vnútorných hraniciach s Cyprom. Až do dátumu stanoveného v uvedenom rozhodnutí by sa na využívanie Schengenského informačného systému na Cypre mali zaviesť určité obmedzenia.

               (8)Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a vývoji schengenského acquis
                  11
               , ktoré patria do oblasti uvedenej v článku 1 bode G rozhodnutia Rady 1999/437/ES
                  12
               .

               (9)Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  13
               , ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2008/146/ES
                  14
                a článkom 3 rozhodnutia Rady 2008/149/SVV
                  15
               .

               (10)Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  16
               , ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2011/349/EÚ
                  17
                a článkom 3 rozhodnutia Rady 2011/350/EÚ
                  18
               ,

               PRIJALA TOTO ROZHODNUTIE:

               Článok 1

               1.Za podmienok uvedených v tomto článku sa od [...]* [dátum vloží Rada] ustanovenia schengenského acquis týkajúce sa Schengenského informačného systému uvedené v prílohe uplatňujú v Cyperskej republike pri jej vzťahoch s:

               a)Belgickým kráľovstvom, Bulharskou republikou, Chorvátskou republikou, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Talianskou republikou, Lotyšskou republikou, Litovskou republikou, Luxemburským veľkovojvodstvom, Maďarskom, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Rumunskom, Slovinskou republikou, Slovenskou republikou, Fínskou republikou a Švédskym kráľovstvom.

               b)Írskom, pokiaľ ide o ustanovenia uvedené v rozhodnutí Rady 2007/533/SVV
                  19
               .

               c)Islandskou republikou, Lichtenštajnským kniežatstvom, Nórskym kráľovstvom a Švajčiarskou konfederáciou.

               2.Od [...]* [dátum vloží Rada] môžu byť v súlade s rozhodnutím 2007/533/SVV a nariadením Európskeho parlamentu a Rady (ES) č. 1987/2006
                  20
                Cypru sprístupnené tieto zápisy, doplňujúce informácie a dodatočné údaje:

               a)zápisy vymedzené v článku 3 ods. 1 písm. a) uvedeného rozhodnutia a v článku 3 písm. a) uvedeného nariadenia;

               b)doplňujúce informácie a dodatočné údaje vymedzené v článku 3 ods. 1 písm. b) a c) uvedeného rozhodnutia a v článku 3 písm. písm. b) a c) uvedeného nariadenia, ktoré súvisia s uvedenými zápismi.

               3.Od […]* [dátum vloží Rada] Cyprus môže vkladať zápisy a dodatočné údaje do Schengenského informačného systému, využívať údaje Schengenského informačného systému a vymieňať si doplňujúce informácie, s výhradou odseku 4.

               4.Pokým sa nezrušia kontroly na vnútorných hraniciach s Cyprom, Cyprus:

               a)nie je povinný odoprieť vstup na svoje územie alebo pobyt na ňom štátnym príslušníkom tretích krajín, v súvislosti s ktorými iný členský štát vytvoril zápis na účely odopretia vstupu alebo pobytu v súlade s článkom 24 nariadenia (ES) č. 1987/2006;

               b)sa zdrží vkladania zápisov a dodatočných údajov do Schengenského informačného systému, ako aj výmeny doplňujúcich informácií o štátnych príslušníkoch tretích krajín na účely odopretia vstupu alebo pobytu v súlade s článkom 24 nariadenia (ES) č. 1987/2006.

               Článok 2

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               Článok 3

               Toto rozhodnutie je určené členským štátom v súlade so zmluvami.

               V Bruseli

                     Za Radu

                     predseda/predsedníčka

                     (1)

                        Ú. v. EÚ L 236, 23.9.2003, s. 33.

                     (2)

                        Ú. v. EÚ L 295, 6.11.2013, s. 27.

                     (3)

                        C(2019) 7326.

                     (4)

                        C(2019) 7278.

                     (5)

                        Výbor zriadený článkom 21 nariadenia Rady (EÚ) č. 1053/2013.

                     (6)

                        C(2020) 8150.

                     (7)

                        Poradná skupina pre Schengenský informačný systém druhej generácie bola zriadená na to, aby správnej rade Agentúry Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA) poskytovala expertízu v súvislosti s centrálnym systémom Schengenského informačného systému druhej generácie. Poradná skupina sa skladá zo zástupcov členských štátov a Komisie. Postupy fungovania poradných skupín a spolupráce medzi nimi stanovuje správna rada v rokovacom poriadku eu-LISA.

                     (8)

                        Ú. v. EÚ C […], […], s. […].

                     (9)

                        Nariadenie Rady (EÚ) č. 1053/2013 zo 7. októbra 2013, ktorým sa vytvára hodnotiaci a monitorovací mechanizmus na overenie uplatňovania schengenského acquis a ktorým sa zrušuje rozhodnutie výkonného výboru zo 16. septembra 1998, ktorým bol zriadený Stály výbor pre hodnotenie a vykonávanie Schengenu (Ú. v. EÚ L 295, 6.11.2013, s. 27).

                     (10)

                        Vykonávacie rozhodnutie Komisie (EÚ) 2015/450 zo 16. marca 2015, ktorým sa stanovujú požiadavky na skúšky pre členské štáty, ktoré sa integrujú do Schengenského informačného systému druhej generácie (SIS II) alebo ktoré zásadne menia svoje priamo súvisiace vnútroštátne systémy (Ú. v. EÚ L 74, 18.3.2015, s. 31).

                     (11)

                        Ú. v. ES L 176, 10.7.1999, s. 36.

                     (12)

                        Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31).

                     (13)

                        Ú. v. EÚ L 53, 27.2.2008, s. 52.

                     (14)

                        Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).

                     (15)

                        Rozhodnutie Rady 2008/149/SVV z 28. januára 2008 o uzavretí v mene Európskej únie Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 50).

                     (16)

                        Ú. v. EÚ L 160, 18.6.2011, s. 21.

                     (17)

                        Rozhodnutie Rady 2011/349/EÚ zo 7. marca 2011 o uzavretí, v mene Európskej únie, Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnských kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré sa vzťahuje najmä na justičnú spoluprácu v trestných veciach a policajnú spoluprácu (Ú. v. EÚ L 160, 18.6.2011, s. 1).

                     (18)

                        Rozhodnutie Rady 2011/350/EÚ zo 7. marca 2011 o uzavretí, v mene Európskej únie, Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).

                     (19)

                        Rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 205, 7.8.2007, s. 63).

                     (20)

                        Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 381, 28.12.2006, s. 4).

    ---documentbreak---

               EURÓPSKA KOMISIA
            V Bruseli12. 8. 2021
            COM(2021) 472 final
            PRÍLOHA
            k návrhu
            rozhodnutia Rady
            o uplatňovaní ustanovení schengenského acquis v oblasti Schengenského informačného systému v Cyperskej republike

               PRÍLOHA

               Zoznam ustanovení schengenského acquis týkajúcich sa Schengenského informačného systému uvedeného v článku 1 ods. 1

               1.Nariadenie Európskeho parlamentu a Rady (ES) č. 1986/2006 z 20. decembra 2006, ktoré sa týka prístupu útvarov zodpovedných za vydávanie osvedčení o evidencii vozidiel v členských štátoch do Schengenského informačného systému druhej generácie (SIS II)
                  1
               ;

               2.Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II)
                  2
               ;

               3.Rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II)
                  3
               .

                     (1)

                        Ú. v. EÚ L 381, 28.12.2006, s. 1.

                     (2)

                        Ú. v. EÚ L 381, 28.12.2006, s. 4.

                     (3)

                        Ú. v. EÚ L 205, 7.8.2007, s. 63.


               EURÓPSKA KOMISIA
            V Bruseli13. 8. 2021
            COM(2021) 479 final
            2021/0272(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o prijatie rozpočtu Dopravného spoločenstva na rok 2022

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie v regionálnom riadiacom výbore zriadenom podľa Zmluvy o založení Dopravného spoločenstva (ďalej aj „zmluva“) v súvislosti s plánovaným prijatím rozhodnutia o rozpočte Dopravného spoločenstva na rok 2022.

               2.Kontext návrhu

               2.1.Zmluva o založení Dopravného spoločenstva

               Cieľom zmluvy je vytvoriť Dopravné spoločenstvo v oblasti cestnej, železničnej, vnútrozemskej vodnej a námornej dopravy, ako aj rozvoj dopravnej siete medzi Európskou úniou a juhovýchodoeurópskymi stranami. Zmluva nadobudla účinnosť 1. mája 2019.

               Európska únia je stranou zmluvy
                  1
               .

               2.2.Regionálny riadiaci výbor

               Regionálny riadiaci výbor bol zriadený článkom 24 zmluvy. Je zodpovedný za správu zmluvy a zabezpečuje jej riadne vykonávanie. Na tento účel predkladá odporúčania a prijíma rozhodnutia v prípadoch uvedených v zmluve. Regionálny riadiaci výbor predovšetkým:

               a)pripravuje prácu ministerskej rady;

               b)rozhoduje o zriadení technických výborov;

               c)pokiaľ ide o novoprijaté právne akty EÚ, prijíma vhodné opatrenia, najmä formou revízie prílohy I k zmluve;

               d)po porade s ministerskou radou vymenúva riaditeľa stáleho sekretariátu;

               e)môže vymenovať jedného alebo viacerých zástupcov riaditeľa stáleho sekretariátu;

               f)stanovuje pravidlá stáleho sekretariátu;

               g)rozhodnutím môže preskúmať výšku príspevkov do rozpočtu;

               h)prijíma ročný rozpočet Dopravného spoločenstva;

               i)prijíma rozhodnutie stanovujúce postup plnenia rozpočtu, predkladania a kontroly účtov a inšpekcie;

               j)rozhoduje o sporoch predložených zmluvnými stranami;

               k)prijíma všeobecné zásady prístupu k dokumentom v držbe orgánov zriadených zmluvou alebo na jej základe;

               l)prijíma výročné správy o realizácii súhrnnej siete, ktoré dáva na vedomie ministerskej rade;

               m)v súvislosti s určitými aktmi Únie stanovuje lehoty a spôsoby transpozície juhovýchodoeurópskymi stranami.

               Regionálny riadiaci výbor je zložený zo zástupcu a náhradníka každej zo zmluvných strán. Všetky členské štáty EÚ majú možnosť účasti v úlohe pozorovateľa.

               Regionálny riadiaci výbor sa uznáša jednomyseľne.

               2.3.Pripravovaný akt regionálneho riadiaceho výboru

               Regionálny riadiaci výbor má v roku 2021 na svojom poslednom stretnutí prijať rozhodnutie týkajúce sa rozpočtu Dopravného spoločenstva na rok 2022 (ďalej len „pripravovaný akt“).

               Účelom pripravovaného aktu je určiť ročný rozpočet Dopravného spoločenstva na rok 2022.

               Pripravovaný akt sa stane pre zmluvné strany záväzným v súlade s článkom 25 ods. 1 zmluvy, v ktorej sa stanovuje: „Rozhodnutie regionálneho riadiaceho výboru je pre zmluvné strany záväzné. Ak rozhodnutie regionálneho riadiaceho výboru obsahuje povinnosť, aby zmluvná strana prijala opatrenie, daná zmluvná strana prijme potrebné opatrenie a informuje o tom regionálny riadiaci výbor.“

               3.Pozícia, ktorá sa má zaujať v mene Únie

               Príspevok do rozpočtu Dopravného spoločenstva je stanovený v prílohe V k Zmluve o založení Dopravného spoločenstva. Podiel Únie predstavuje 80 % rozpočtu, zatiaľ čo zvyšných 20 % poskytnú strany západného Balkánu.

               Celkový rozpočet na rok 2021 predstavoval 3 milióny EUR, z čoho 2,4 milióna EUR (80 %)
                  2
                tvoril príspevok EÚ a 0,6 milióna EUR príspevok strán západného Balkánu.

               Pri rozpočte na rok 2022 sa navrhuje rozpočet vo výške 3,002 milióna EUR, pričom 80 % nových úverov bude pochádzať z príspevkov EÚ (2,401 milióna EUR) a zvyšných 20 % nových úverov (0,6 milióna EUR) z príspevkov strán západného Balkánu.

               Táto suma pokryje prevádzkové náklady stáleho sekretariátu a organizáciu zasadnutí rôznych orgánov Dopravného spoločenstva. Navrhované zvýšenie je odôvodnené nadchádzajúcim náborom ďalších zamestnancov, plánovanými častejšími zasadnutiami technických výborov, nákupom potrebného IT vybavenia a softvéru, ako aj plánovanými častejšími služobnými cestami riaditeľa a úradníkov stáleho sekretariátu. Očakáva sa, že rok 2022 bude prvým rokom bežnej činnosti stáleho sekretariátu so všetkými zamestnancami vo vedúcich aj iných pozíciách a s platným hlavným administratívnym rámcom. V súlade s prílohou I k dohode o sídle medzi Dopravným spoločenstvom a Srbskom hostiteľská krajina (Srbsko) bezplatne zabezpečí kancelárie stáleho sekretariátu a niektoré zariadenia a služby súvisiace s týmito kanceláriami (nábytok, bezpečnosť, elektrická energia, voda a upratovanie).

               Na zabezpečenie vykonávania Zmluvy o založení Dopravného spoločenstva a fungovania stáleho sekretariátu je potrebné, aby regionálny riadiaci výbor prijal toto rozhodnutie.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  3
               .

               4.1.2.Uplatnenie na tento prípad

               Uplatnenie na tento prípad

               Regionálny riadiaci výbor je orgán zriadený zmluvou, konkrétne Zmluvou o založení Dopravného spoločenstva.

               Akt, ktorý má regionálny riadiaci výbor prijať, predstavuje akt s právnymi účinkami. V súlade s článkom 35 Zmluvy o založení Dopravného spoločenstva je regionálny riadiaci výbor oprávnený prijať rozpočet Dopravného spoločenstva a takéto rozhodnutie je pre zmluvné strany záväzné. Tento akt vzhľadom na svoju povahu a v zmysle medzinárodného práva, ktoré sa vzťahuje na regionálny riadiaci výbor, obsahuje prvky, ktoré ovplyvňujú právne postavenie strán Zmluvy o založení Dopravného spoločenstva, a teda aj Únie. Preto sa musí považovať za akt, ktorý má právne účinky. Pripravovaný akt nedopĺňa ani nemení inštitucionálny rámec Zmluvy o založení Dopravného spoločenstva. Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Pripravovaný akt je nevyhnutný na riadne fungovanie Zmluvy o založení Dopravného spoločenstva. Tá sleduje ciele a má zložky v oblasti cestnej, železničnej a vnútrozemskej vodnej dopravy, čiže druhov dopravy, na ktoré sa vzťahuje článok 91 ZFEÚ, ako aj v oblasti námornej dopravy, čo je druh dopravy, na ktorý sa vzťahuje článok 100 ods. 2 ZFEÚ. Vzhľadom na svoj horizontálny charakter sa pripravovaný akt vzťahuje na všetky tieto prvky. Tie sú nerozlučne spojené bez toho, aby jeden bol oproti ostatným vedľajší.

               Hmotnoprávnym základom navrhovaného rozhodnutia sú preto tieto ustanovenia: článok 91 a článok 100 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 91 a článok 100 ods. 2 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               V súlade s článkom 25 ods. 2 Zmluvy o založení Dopravného spoločenstva sa rozhodnutia regionálneho riadiaceho výboru uverejňujú v Úradnom vestníku Európskej únie.

               2021/0272 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o prijatie rozpočtu Dopravného spoločenstva na rok 2022

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91 a článok 100 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia podpísala Zmluvu o založení Dopravného spoločenstva (ďalej len „zmluva“) v súlade s rozhodnutím Rady (EÚ) 2017/1937
                  4
               . Dňa 4. marca 2019 bola v mene Európskej únie schválená rozhodnutím Rady (EÚ) 2019/392
                  5
               . Platnosť nadobudla 1. mája 2019.

               (2)V súlade s článkom 35 zmluvy regionálny riadiaci výbor Dopravného spoločenstva (ďalej len „riadiaci výbor“) každoročne prijíma rozpočet Dopravného spoločenstva. Podľa článku 35 zmluvy je riadiaci výbor tiež oprávnený prijímať rozhodnutia stanovujúce postup plnenia rozpočtu.

               (3)Riadiaci výbor má na svojom zasadnutí v decembri 2021 prijať rozhodnutie o rozpočte Dopravného spoločenstva na rok 2022.

               (4)Navrhovaný rozpočet Dopravného spoločenstva na rok 2022 je nevyhnutný na riadne fungovanie orgánov Dopravného spoločenstva. Zahŕňa náklady na ľudské zdroje, cestovné výdavky, IT vybavenie a softvér, ako aj prevádzkové výdavky ako štúdie, technickú pomoc a organizovanie konferencií a zasadnutí.

               (5)Je vhodné stanoviť pozíciu, ktorá sa má zaujať v mene Únie v riadiacom výbore, keďže takéto rozhodnutie je potrebné pre fungovanie stáleho sekretariátu Dopravného spoločenstva a vo vzťahu k Únii bude mať právne účinky,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v regionálnom riadiacom výbore Dopravného spoločenstva, pokiaľ ide o rozpočet Dopravného spoločenstva na rok 2022, je založená na návrhu rozhodnutia regionálneho riadiaceho výboru pripojenom k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady (EÚ) 2017/1937 z 11. júla 2017 o podpise, v mene Európskej únie, a predbežnom vykonávaní Zmluvy o založení Dopravného spoločenstva, Ú. v. EÚ L 278, 27.10.2017, s. 1.

                     (2)

                        Vykonávacie rozhodnutie Komisie z 25. 6. 2020, C (2020) 4356.

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Rozhodnutie Rady (EÚ) 2017/1937 z 11. júla 2017 o podpise, v mene Európskej únie, a predbežnom vykonávaní Zmluvy o založení Dopravného spoločenstva, Ú. v. EÚ L 278, 27.10.2017, s. 1.

                     (5)

                        Rozhodnutie Rady (EÚ) 2019/392 zo 4. marca 2019 o uzavretí Zmluvy o založení Dopravného spoločenstva v mene Európskej únie.

    ---documentbreak---

               EURÓPSKA KOMISIA
            V Bruseli13. 8. 2021
            COM(2021) 479 final
            PRÍLOHA
            k
            návrhu rozhodnutia Rady
            o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o prijatie rozpočtu Dopravného spoločenstva na rok 2022

               PRÍLOHA

               NÁVRH

               ROZHODNUTIE č. /2021
               REGIONÁLNEHO RIADIACEHO VÝBORU DOPRAVNÉHO SPOLOČENSTVA

               z …

               o prijatí rozpočtu Dopravného spoločenstva na rok 2022

               REGIONÁLNY RIADIACI VÝBOR DOPRAVNÉHO SPOLOČENSTVA,

               so zreteľom na Zmluvu o založení Dopravného spoločenstva, a najmä na jej článok 24 ods. 1 a článok 35,

               ROZHODOL TAKTO:

               Článok 1

               Týmto sa prijíma rozpočet Dopravného spoločenstva na rok 2022 pripojený k tomuto rozhodnutiu.

               Článok 2

               1.V súlade s článkom 10 ods. 1 rozpočtových pravidiel a audítorských postupov platných pre Dopravné spoločenstvo možno rozpočtové prostriedky pridelené na určitý rozpočtový riadok rozpočtu na rok 2022 použiť na účely, ktoré rozpočet pripisuje inému rozpočtovému riadku, a to do celkového limitu 10 % rozpočtových prostriedkov predošlého rozpočtového riadku. Neplatí to pre rozpočtový riadok týkajúci sa rozpočtu na ľudské zdroje.

               2.Ako sa uvádza v pripojenom rozpočte, prenesené rozpočtové prostriedky pri zohľadnení záväzkov prijatých koncom roka 2021 nemožno použiť na účel uvedený v prvom odseku. Nezohľadnia sa pri určovaní maximálnej sumy zodpovedajúcej uvedenému limitu 10 %.

               Článok 3

               1.Rozpočtové prostriedky, ktoré neboli viazané na konci rozpočtových rokov 2020 a 2021, sa zrušia a vrátia zmluvným stranám v súlade s percentuálnymi podielmi stanovenými v prílohe V k Zmluve o založení Dopravného spoločenstva a skutočne uhradenými príspevkami.

               V …dňa … 2021

               Za regionálny riadiaci výbor

                  predseda

               ROZPOČET DOPRAVNÉHO SPOLOČENSTVA NA ROK 2022

                        Rozpočtový riadok

                        Suma

                        (v EUR)

                        1.Stály sekretariát

                        1.1. Ľudské zdroje

                         1 504 868

                        1.2. Cestovné náklady

                         156 910

                        1.3. Náklady na kancelárie, vybavenie a softvér

                        481 300

                        1.4. Iné náklady a služby vrátane týchto:

                        – externe zabezpečené a iné služby (audit, viditeľnosť, školenie personálu, bankové poplatky)

                        – náklady na zasadnutia a konferencie

                        – náklady na informačné technológie a komunikáciu

                        – náklady na nábor zamestnancov

                         274 710

                        1.5. ŠTÚDIE, technická pomoc pri podpore vykonávania acquis EÚ a akčných plánov

                         220 000

                        2.Ministerská rada

                        2.1. Náklady na zasadnutia a konferencie

                                 30 400

                        3.Regionálny riadiaci výbor

                        3.1. Náklady na zasadnutia a konferencie

                                              18 560

                        4.Technické výbory

                        4.1. Náklady na zasadnutia a konferencie

                                 154 800

                        5.Sociálne fórum

                        5.1. Náklady na zasadnutia a konferencie

                        10 800

                        6.Rozpočtový výbor

                        6.1. Náklady na zasadnutia a konferencie

                        6 800

                        Rezerva (približne 8 % nových úverov)

                        142 957

                        Nové úvery spolu

                        2 859 158

                        Rozpočtová rezerva (približne 5 %):

                        142 957

                        Celkový súčet

                        3 002 105
                           1

                        Príspevok EÚ (80 % nových úverov)

                        2 401 684

                        Príspevok juhovýchodoeurópskych strán (20 % nových úverov: v prílohe V k Zmluve o založení Dopravného spoločenstva sa stanovuje rozdelenie podľa krajín)

                        600 421

                     (1)

                        Ide o orientačnú sumu, konečná suma bude potvrdená, keď bude známa celková suma prenesená z roku 2020.